เบบีควีน

"เบบีควีน" () เป็นเพลงของวงกอริลลาซ ซึ่งเป็นวงดนตรีแนว virtual ของสหราชอาณาจักร เปิดตัวอย่างเป็นทางการเมื่อวันที่ 4 พฤศจิกายน ค.ศ. 2022 เป็นซิงเกิลลำดับที่สามของอัลบั้ม แคร็กเกอร์ไอแลนด์ และเปิดตัวครั้งแรกเมื่อวันที่ 30 กันยายน ค.ศ. 2022 ในฐานะเพลงในวิดีโอเกมฟีฟ่า 23

 เบี้องหลัง 
เพลงนี้เกิดจากแรงบันดาลในของเดมอน อัลบาร์น ซึ่งเคยจัดการแสดงคอนเสิร์ต เบลอร์ () เมื่อ ค.ศ. 1997 ที่กรุงเทพมหานคร ในคอนเสิร์ตครั้งนั้นมีพระเจ้าวรวงศ์เธอ พระองค์เจ้าสิริภาจุฑาภรณ์ เจ้านายฝ่ายในจากประเทศไทย ขณะนั้นมีพระชันษา 14 ปี ร่วมทอดพระเนตรการแสดงด้วย ระหว่างที่เขากำลังเล่นเพลง "ซอง 2" () พระองค์เจ้าสิริภาจุฑาภรณ์ทรงลุกยืนบนพระเก้าอี้ซึ่งอยู่ข้างมิกซ์บอร์ด และทรงกระโดดลงไปหาราชองครักษ์ () แล้วทรงร่วมเต้นกับผู้ชมคนอื่น ซึ่งอัลบาร์นรู้สึกประทับใจมาก อัลบาร์นให้สัมภาษณ์ใน ลอสแอนเจลิสไทมส์ ว่าบทเพลงนี้เป็นความฝันเกี่ยวกับคอนเสิร์ตครั้งดังกล่าว หลังกลับไปดูคอนเสิร์ตนั้นอีกครั้งในรูปแบบสองมิติ เนื้อเพลงเป็นความฝันของผู้แต่งว่าเจ้าหญิงพระองค์นั้นคงเติบใหญ่เป็นพระราชินีที่ต้องเผชิญกับความท้าทายและกฎระเบียบของสำนักพระราชวัง ซึ่งผู้แต่งได้ใช้เวลาร่วมกันกับเจ้าหญิงเพียงแค่ในฝันของเขาเท่านั้น

ทั้งนี้ในเนื้อเพลงไม่มีการระบุพระนามของเจ้าหญิงไทยพระองค์นั้นโดยตรง แต่คาดว่าคือพระเจ้าวรวงศ์เธอ พระองค์เจ้าสิริภาจุฑาภรณ์ พระธิดาในสมเด็จเจ้าฟ้าฯ กรมพระศรีสวางควัฒน วรขัตติยราชนารี เพราะพระองค์ชื่นชอบศิลปินดังจำนวนมาก และทรงสวมเสื้อยืดของศิลปินแนวเฮฟวีเมทัลอยู่บ่อยครั้ง เช่น มาริลีน แมนสัน อะเว็นจด์เซเวนโฟลด์ เดฟโทนส์ เมกาเดท ซิสเตมออฟอะดาวน์ และมาสโตดอน

 ชาร์ต 
ชาร์ต (2022)อันดับสูงสุด

 อ้างอิง 

หมวดหมู่:เพลงในปี พ.ศ. 2565
หมวดหมู่:ซิงเกิลในปี พ.ศ. 2565
หมวดหมู่:เพลงของกอริลลาซ
หมวดหมู่:เพลงที่ประพันธ์คำร้องโดยเดมอน อัลบาร์น
หมวดหมู่:เพลงที่ประพันธ์คำร้องโดยเกร็ก เคิร์สตัน
หมวดหมู่:เพลงดรีมป็อป
หมวดหมู่:ซิงเกิลในสังกัดวอร์เนอร์บราเธอร์สเรคคอร์ดส
หมวดหมู่:ซิงเกิลในสังกัดพาร์โลโฟน